La Decathlon găsești saltele yoga ce variază în funcție de grosime, model și materialul din care sunt realizate. Un criteriu de bază în alegerea corectă a unei saltele de yoga este grosimea acesteia, ce variază de la 1.3 mm până la 8 mm.
Un prim pas pentru a face alegerea corectă este să stabilești gradul de confort pe care ți-l dorești în timpul sesiunilor de yoga. Grosimea saltelei pentru exerciții influențează confortul tău. Mai mult, pentru a alege corect grosimea unei saltele de yoga, trebuie să știi pe ce suprafață urmează să o așezi.
Dacă așezi salteaua direct pe o podea dură, alege o grosime mai mare pentru a te proteja de accidentări și pentru a avea mai mult confort în executarea mișcărilor. Când folosești salteaua pentru yoga pe o suprafață mai moale, poți alege o grosime mai mică și astfel vei avea mai multă stabilitate.